นิกเกอิปิดลบ 49.94 จุด หลังเยนแข็งบดบังมุมมองบวกศก.
นิกเกอิปิดลบ 49.94 จุด หลังเยนแข็งบดบังมุมมองบวกศก.
10 มิ.ย. 2558

ดัชนีนิกเกอิตลาดหุ้นโตเกียวปิดปรับตัวลงในวันนี้ โดยดัชนีนิกเกอิลดลง 49.94 จุด หรือ 0.25% ปิดที่ 20,046.36 จุดขณะที่เงินเยนแข็งค่าขึ้นอย่างรวดเร็วเมื่อเทียบดอลลาร์สหรัฐ หลังมีการแสดงความคิดเห็นจากนายฮารุฮิโกะ คูโรดะ ผู้ว่าการธนาคารกลางญี่ปุ่น (BOJ) ซึ่งได้สกัดแรงซื้อหุ้นกลุ่มส่งออก และได้บดบังปัจจัยหนุนจากมุมมองบวกเกี่ยวกับเศรษฐกิจญี่ปุ่น หลังยอดสั่งซื้อเครื่องจักรแข็งแกร่งเกินคาด
ผู้ว่าการ BOJ กล่าวต่อสมาชิกสภาผู้แทนราษฎรว่าอัตราแลกเปลี่ยนที่แท้จริง (real effective exchange rate) ที่เป็นมาตรวัดความสามารถในการแข่งขันระหว่างประเทศของสกุลเงิน ได้บ่งชี้ว่า เงินเยนได้ร่วงต่ำสุดเป็นประวัติการณ์แล้ว
ส่วนในช่วงเช้าวันนี้ รัฐบาลญี่ปุ่นเปิดเผยในวันนี้ว่า ยอดสั่งซื้อเครื่องจักรพื้นฐานของภาคเอกชนญี่ปุ่นในเดือนเม.ย. ปรับตัวขึ้น 3.8% จากเดือนก่อนหน้า สู่ระดับ 9.025 แสนล้านเยน ซึ่งเป็นระดับสูงสุดนับตั้งแต่เดือนก.ค.2551